Publication: Magyar Közlöny
Issue: MK-2002-142 (Year: 2002, Number: 142)
Era: 1990-2004
Section: 1991. évi LXXIX. törvény 7. §-ában meghatározott hozam
Paragraph Index: 359

3. § Az R. 10. §-ának (2) bekezdése helyébe a következõ rendelkezés lép: „(2) Termelõi hitelek esetében az igénylõnek a banki igazolással egyidejûleg megállapodást kell kötnie az érintett hitelintézet(ek)kel, hogy az igénybe vehetõ támogatást mely, a támogatás igénylésének idõpontjában fennálló hitelének törlesztésére fordítja. A támogatást — a mezõgazdasági termelõk kibontakozási hitelkonstrukciójáról és a gazdahitel programról szóló 30/2000. (III. 10.) Korm. rendelet alapján a kibontakozási hitelkonstrukcióban állami kezességvállalás mellett felvett hitelek kivételével — az FVM költségvetési fejezetébõl finanszírozott kamattámogatásban részesülõ hitelek törlesztésére a következõ sorrendben kell fordítani: állami kezességvállalás mellett felvett éven belüli, egyéb éven belüli, állami kezességvállalás mellett felvett éven túli, egyéb éven túli lejáratú hitel. Több hitelintézet részvétele esetén a támogatást az elõbbi sorrend szerint a hitelintézetek között a hitelállomány arányában kell megosztani. A törleszteni kívánt hiteleket az 1. számú melléklet szerinti adatlapon fel kell tüntetnie.”

Source: https://magyarkozlony.hu/hivatalos-lapok/15de5dd6bc8dd4159ce81077c47cfa0d3271cc48/dokumentumok/917b592762e5485abee9adc4f3587db0f348c6f0/letoltes